BG Официален вестник на Европейския съюз C 101/32

Информация, която държавите-членки съобщават относно държавна помощ, предоставена в съответствие с Регламент (EО) № 1857/2006 на Комисията за приложението на членове 87 и 88 от Договора към държавните помощи за малки и средни предприятия, които произвеждат селскостопански продукти и с изменения Регламент (EО) № 70/2001

(2008/C 101/11)

Помощ №: XA 245/07

Държава-членка: Република Словения

Регион: Območje občine Polzela

Наименование на схемата за помощ или име на дружеството получател на индивидуалната помощ: Pomoči za ohranjanje in razvoj kmetijstva in podeželja v občini Polzela za programsko obdobje 2007–2013

Правно основание: Pravilnik o dodeljevanju pomoči za ohranjanje in razvoj kmetijstva ter podeželja v občini Polzela za programsko obdobje 2007–2013

Планирани годишни разходи за схемата или общ размер на индивидуалната помощ, предоставена на дружеството:

2007 г.: 23 994 EUR

2008 г.: 24 700 EUR

2009 г.: 25 400 EUR

2010 г.: 26 150 EUR

2011 г.: 26 950 EUR

2012 г.: 27 750 EUR

2013 г.: 28 600 EUR

Максимален интензитет на помощта:

1. Инвестиции в земеделски стопанства за първично производство:

— до 50 % от приемливите разходи за районите в по-неблагоприятно положение,

— до 40 % от приемливите разходи в останалите райони,

— до 60 % от приемливите разходи за районите в по-неблагоприятно положение и до 50 % от приемливите разходи в останалите райони, ако инвестициите са направени от млади земеделски стопани до пет години след започване на дейността.

Помощта се предоставя по отношение на инвестиции за възстановяване на ценности, намиращи се в земеделските стопанства, и за покупка на оборудване за използване в селскостопанското производство, както и за инвестиции в трайни насаждения, в подобряване на земеделска земя и в управление на пасища.

2. Съхраняване на традиционен ландшафт и сгради:

— до 100 % от действителните разходи по отношение на инвестиции за съхраняване на непроизводствени ценности,

— до 60 % от действителните разходи, или 75 % за районите в по-неблагоприятно положение, по отношение на инвестиции в производствени активи в стопанствата, при условие, че инвестицията не води до каквото и да било увеличение на производствения капацитет на стопанството,

— допуска се допълнителна помощ с интензитет до 100 % за покриване на допълнителните разходи, произтичащи от използването на традиционни материали, необходими за поддържане на културно-наследствените ценности на сградите.

3. Преместване на селскостопански сгради в името на обществения интерес:

— до 100 % от действителните разходи, ако преместването се състои само от разглобяване, изнасяне и повторно изграждане на съществуващи съоръжения,

— ако в резултат от преместването, земеделският стопанин бъде облагодетелстван с по-модерни съоръжения, земеделският стопанин трябва да участва с минимум 60 %, или 50 % за районите в по-неблагоприятно положение, от увеличението в стойността на съответните съоръжения след преместването. Ако получателят е млад земеделски стопанин, неговото участие е съответно поне 55 % или 45 %,

— ако преместването води до увеличение на производствен капацитет, участието на получателя трябва да бъде минимум 60 %, или 50 % за районите в по-неблагоприятно положение, от разходите, свързани с това увеличение. Ако получателят е млад земеделски стопанин, неговото участие е съответно най-малко 55 % или 45 %.

4. Помощ за заплащане на застрахователни премии:

— размерът на съфинансирането от общината представлява разликата между размера на съфинансиране на застрахователните премии от националния бюджет и до 50 % от приемливите разходи за застрахователни премии за застраховане на културите и плодовете и за застраховане на добитъка срещу болести.

5. Помощ за препарцелиране на земи:

— дo 100 % от действителните правни и административни разходи.

6. Помощ за насърчаване производството на качествени селскостопански продукти:

— дo 100 % от действително направените разходи; помощта трябва да се предоставя посредством субсидирани услуги и не може да включва директни плащания на парични суми към производителите.

7. Предоставяне на техническа помощ:

— до 100 % от разходите за образование и обучение, за предоставяни от трети лица консултантски услуги, както и за организиране на форуми, конкурси, изложби и панаири, публикации и електронни страници. Помощта трябва да се предоставя посредством субсидирани услуги и не може да включва директни плащания на парични суми към производителите

Дата на въвеждане: Септември 2007 г. (или датата на влизане на Правилника в сила)

Срок на схемата или на предоставената индивидуална помощ: Дo 31.12.2013 г.

Цел на помощта: Подпомагане на МСП (малки и средни предприятия)

Позоваване на членове от Регламент (ЕО) № 1857/2006 и приемливи разходи: Глава II от проекта на „Правилника относно предоставянето на държавна помощ за запазване и развитие на селското стопанство и селските райони в община Polzela за периода на програмата 2007-2013 г.“ включва мерки, съставляващи държавна помощ в съответствие със следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 6: Преместване на селскостопански сгради в името на обществения интерес,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване производството на качествени селскостопански продукти,

член 15: Предоставяне на техническа помощ в селскостопанския сектор

Обхванат сектор (обхванати сектори): Селско стопанство

Име и адрес на органа, предоставящ помощта:

Občina Polzela Polzela 8 SLO-3313 Polzela

Интернет адрес: http://www.uradni-list.si/1/ulonline.jsp?urlid=200781&dhid=91480

Друга информация: Мярката за заплащане на застрахователни премии за застраховане на култури и плодове включва следните неблагоприятни климатични условия, които могат да бъдат приравнени на природни бедствия: пролетна слана, градушка, мълния, причинен от мълния пожар, буря и наводнения.

Общинският правилник отговаря на изискванията на Регламент (ЕО) № 1857/2006 относно мерките, които общината трябва да предприеме, и на приложимите общи разпоредби (стъпки, предшестващи отпускането на помощта, натрупване, прозрачност и наблюдение на помощта)

Ljubo ŽNIDAR

Кмет

Помощ №: XA 246/07

Държава-членка: Нидерландия

Регион: Provincie Gelderland

Наименование на схемата за помощ: Subsidieregeling vitaal Gelderland 2007, onderdelen: Losse Kavelruil, Investeringen in landbouwbedrijven (bedrijfsmodernisering), Bedrijfsadvisering

Правно основание: Artikel 11, derde lid, van de Wet Inrichting landelijk gebied.

Subsidieregeling vitaal Gelderland 2007 en het Provinciaal Meerjarenprogramma 2007-2013 Gelderland (PMJP), deel 3: het subsidiekader

Планирани годишни разходи по схемата: Период 2007-2013 г.: максимално 1 500 000 EUR годишно

Максимален интензитет на помощта: Процентен дял на помощта/размер на помощта за отделните раздели на Многогодишната програма на провинцията (МГПП) за периода 2007-2013 г. за малки и средни земеделски стопанства, които са засегнати от посочените в настоящото съобщение изключения:

МГПП, член 2.2.2.1: Инвестиции на малки и средни земеделски стопанства за нововъведения и за опазване на околната среда

Приемливи са разходи, свързани с изграждането, придобиването, подобряването или оборудването на недвижима собственост, закупуването на нови машини и оборудване, в това число на компютърен софтуер, както и разходи от общ характер, предназначени между другото, за осигуряване на архитекти, инженери и консултанти.

За помощта се квалифицират само икономически жизнеспособни малки и средни земеделски стопанства, заети в производството на първични земеделски продукти.

МГПП, член 2.1.1.1: Доброволна замяна на площи

Помощта достига до 100 % от действителните нотариални и кадастрални разходи, направени във връзка със заменяните парцели. Помощта се отпуска на органите на властта и организациите, които реализират сделката и съответно понасят разходите. Земеделските стопани са облагодетелствани по индиректен начин, доколкото всяка замяна засяга земя на малки и средни земеделски стопанства, заети в производството на първични земеделски продукти.

МГПП, член 2.2.2.2: Консултантски услуги за малки и средни земеделски стопанства

За помощта се квалифицират само малки и средни земеделски стопанства, заети в производството на първични земеделски продукти. Помощта се изплаща на въпросното консултантско бюро, извършило услугата. Не се извършват директни плащания на първичните производители. Стопанствата се подбират на базата на обективни критерии, като не може да се отпуска помощ за консултантски услуги, представляващи периодична или постоянна дейност, свързана с обичайните оперативни разходи на предприятието.

Дата на привеждане в действие: След публикуването в Официален вестник на ЕС.

Продължителност на схемата: До 31.12.2013 г.

Цел на помощта: Основната цел на земеделския раздел на МГПП е да осигури жизнеспособността на земеделския сектор, с помощта на:

ориентирано към бъдещето, конкурентоспособно земеделие в ролята на икономически двигател за развитието на селските райони,

устойчиво и икономически жизнеспособно земеделие, използващо по щадящ начин почвата, водата, въздуха и другите природни ресурси.

По-конкретно, целите на всеки член могат да бъдат описани по следния начин:

Член 2.1.1.1: Доброволна замяна на площи

Препарцелирането цели подобряването на парцелната структура на селските райони, в съответствие с техните функции, определени в регионалния план. Това се постига основно чрез замяна на площи, която става възможна благодарение на този член.

Член 2.2.2.1: Инвестиции в земеделски стопанства

Целта на този член е да стимулира инвестиции за подобрения и нововъведения в стопанството, целящи повишаването на производствената ефективност, производството на нови и по-добри продукти и/или повишаването на качеството и устойчивостта на производствения процес и на продуктите. Това ще допринесе за създаването на по-конкурентоспособно, устойчиво и жизнеспособно земеделие,т.е. земеделие, осигуряващо справедлив доход за стопанството при прилични трудови условия, отговарящи на очакванията на обществото (като например околна среда, хуманно отношение към животните и тяхното здраве, хигиенни изисквания и (аграрно) биологично многообразие).

Член 2.2.2.2: Консултантски услуги аз земеделски стопанства

Целта на този член е да даде възможност на земеделските стопани да ползват консултантски услуги относно перспективите за устойчиво развитие на стопанството

Засегнат(и) сектор(и): Схемата се прилага към малки и средни земеделски стопанства (както растениевъдни, така и животновъдни). Обхванати са само стопанства, заети в първичното производство

Наименование и адрес на органа, предоставящ помощта:

Provincie Gelderland Dienst REW/EU Programmasecretariaat Postbus 9090 6800 GX Arnhem Nederland

Интернет адрес: www.gelderland.nl

projecten> projectprogramma's> platteland (ILG)> deel 3 PMJP, subsidiekaders 2e herziening

Други данни: Помощта за малки и средни земеделски стопанства се отпуска на базата на следните членове от част 3 на МГПП:

Член 2.1.1.1 Доброволна замяна на площи

Член 2.2.2.1 Инвестиции в земеделски стопанства (модернизация на стопанството)

Член 2.2.2.2 Консултантски услуги за земеделски стопанства

Заявления за получаване на помощ могат да се подават от малки и средни земеделски стопанства, отговарящи на изискванията на Регламент (ЕО) № 1857/2006, членове 4, 13 или член 15, параграф 2, буква в).

В случаи, когато според горепосочените членове, други стопанства и/или субекти имат право на помощ, Комисията ще бъде уведомена отделно, в съответствие с предвидените правила (например Регламент (ЕО) 1998/2006 на Комисията от 15 декември 2006 година за прилагане на членове 87 и 88 от Договора към минималната помощ, Общностната рамка за държавните помощи за изследвания и развитие и Регламент (ЕO) № 68/2001 на Комисията от 12 януари 2001 г. за прилагане на членове 87 и 88 от Договора за ЕО по отношение на помощта за обучение)

Помощ №: XA 247/07

Държава-членка: Република Словения

Регион: Območje občine Preddvor

Наименование на схемата за помощ или име на дружеството получател на индивидуалната помощ: Podpore programom razvoja kmetijstva in podeželja v občini Preddvor 2007–2013

Правно основание: Pravilnik o dodelitvi pomoči za ohranjanje in razvoj kmetijstva, gozdarstva in podeželja v občini (II. Poglavje)

Планирани годишни разходи по схемата или общ размер на индивидуалната помощ, предоставена на предприятието:

2007 г.: 8 700 EUR

2008 г.: 8 874 EUR

2009 г.: 9 052 EUR

2010 г.: 9 233 EUR

2011 г.: 9 417 EUR

2012 г.: 9 606 EUR

2013 г.: 9 798 EUR

Максимален интензитет на помощта::

1. Инвестиране в земеделски стопанства за първично производство:

— до 50 % от приемливите разходи в районите в по-неблагоприятно положение и до 40 % от приемливите разходи в други райони.

Подпомагането се предоставя по отношение на инвестиции за възстановяване на характерните черти на земеделските стопанства, закупуване на оборудване, използвано за селскостопанска продукция, и инвестиране в трайни насаждения, подобряване на обработваемите площи и стопанисване на пасищата.

2. Съхраняване на традиционни сгради:

— до 100 % от приемливите разходи за непроизводствени обекти,

— до 75 % от приемливите разходи за инвестиране в производствени съоръжения в районите в по-неблагоприятно положение, и до 60 % в други райони, при условие, че инвестицията не води до увеличаване на капацитета на производство на стопанството.

3. Заплащане на застрахователни премии:

— размерът на общинското съфинансиране отговаря на разликата между стойността на съвместно финансираните застрахователни премии от държавния бюджет и до 50 % от приемливите разходи за застрахователни премии за застраховане на културите и плодовете, както и за застраховане на добитъка срещу заболяване.

4. Помощ за препарцелиране на земи:

— до 50 % от действителните разходи за съдебни и административни процедури.

5. Техническа помощ в селскостопанския сектор:

— до 100 % от разходите за образование и обучение на земеделските стопани, за консултантски услуги и организиране на форуми, конкурси, изложби, панаири, публикации, каталози и интернет страници, както и от разходите по услуги за заместване на персонала. Помощта се предоставя под формата на субсидирани услуги и не трябва да включва преки парични плащания на производителите

Дата на въвеждане: Септември 2007 г. (или датата на която правилникът влезе в сила)

Продължителност на схемата или на индивидуалната помощ: До 31.12.2013 г.

Цел на помощта: Подпомагане на малките и средни предприятия.

Позоваване на членове от Регламент (ЕО) № 1857/2006 и приемливи разходи: Глава II от правилника за предоставяне на помощ за съхранение и развитие на земеделието, горското стопанство и селските райони в община Preddvor съдържа мерки, представляващи държавна помощ в съответствие със следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 12: Помощ за заплащане на застрахователни премии,

член 13: Помощ за препарцелиране на земи,

член 15: Предоставяне на техническа помощ в селскостопанския сектор

Икономически сектор(и): Селско стопанство

Име и адрес на предоставящия орган:

Občina Preddvor Dvorski trg 10 SLO-4205 Preddvor

Интернет адрес: http://www.preddvor.si/uradno_glasilo/objave2007/052007.pdf

Друга информация: Мярката относно заплащането на застрахователни премии за застраховане на културите и плодовете включва следните неблагоприятни климатични явления, които могат да бъдат приравнени към природни бедствия: пролетна слана, градушка, мълния, пожар, причинен от мълния, ураган и наводнения.

Правилникът на общината отговаря на изискванията на Регламент (ЕО) № 1857/2006 относно мерките, които трябва да бъдат приети от общината и общите приложими разпоредби (етапи преди предоставянето на помощта, натрупване, прозрачност и текущ контрол на помощта)

Miran ZADNIKAR

Кмет на община Preddvor

Помощ №: XA 290/07

Държава-членка: Обединеното кралство

Регион: Wales

Наименование на схемата за помощ или име на дружеството, което получава индивидуална помощ: Light Lamb Welfare Disposal Scheme

Правно основание: Section 1 of the Welsh Development Agency Act 1975 and sections 70 and 71 of the Government of Wales Act 2006

Планирани годишни разходи по схемата или общ размер на индивидуалната помощ, предоставена на предприятието: Година: октомври 2007 г.-януари 2008 г.

Разходи: по-малко от 10 000 000 GBP

Максимален интензитет на помощта: Помощта ще се отнася единствено за загуби, причинени от болест, за която има официално обявена епидемия от публичните власти и няма да надхвърли 100 % от разходите, свързани с изискванията на схемата

Дата на въвеждане:

Продължителност на схемата или на индивидуалната помощ: Схемата ще се прилага десет седмици и ще приключи на 4 януари 2008 г.

Цел на помощта: „Light Lamb Welfare Disposal Scheme“ ще бъде достъпна за селскостопанските производители в Уелс, изправени пред проблеми, свързани с хуманното отношение към животните, като резултат от ограниченията за износ, наложени след началото на епидемията от шап в Обединеното кралство. Производителите ще се грижат за транспортирането на животните, отговарящи на условията (а именно леки агнета с живо тегло не по-високо от 25 kg), до събирателния пункт. Операторите ще плащат по 15 GBP за всяко животно, отговарящо на условията. Животните няма да бъдат включени в човешката хранителна верига. След клането труповете ще бъдат транспортирани за последващо унищожаване. За осигуряване на тези услуги от името на Welsh Assembly Government, ще бъдат използвани тръжни процедури. Това съответства на член 10 от Регламент (ЕО) № 1857/2006, съгласно който помощта трябва да бъде ограничена до загубите, причинени от болести, за които има официално обявена епидемия от публичните власти

Приемливи разходи: Съгласно Light Lamb Welfare Disposal Scheme на операторите на събирателни пунктове ще се плаща по 15 GBP за всяко животно, отговарящо на условията. Освен това, операторите ще получават заплащане за услугите по събиране, клане, транспортиране, екарисаж и изгаряне; тези разходи ще бъдат определени чрез тръжна процедура. Това съответства на член 10 от Регламент (ЕО) № 1857/2006 съгласно който интензитетът на брутната помощ не трябва да надхвърля 100 % и помощта следва да компенсира нереализираните приходи, свързани с изпълнението на карантинни задължения

Засегнат(и) сектор(и): Схемата се прилага за сектора на леките агнета на селското стопанство в Уелс

Име и адрес на предоставящия орган:

Welsh Assembly Government Cathays Park Cardiff CF10 3NQ United Kingdom

За контакти: Rory O'Sullivan

Tel. (44) 292 80 13 32

e-mail: rory.o'sullivan@wales.gsi.gov.uk

Интернет адрес: Подробности за схемата могат да бъдат намерени на:

http://new.wales.gov.uk/topics/environmentcountryside/countryside_policy/farming/light_lamb_disp_scheme/?lang=en

Подпис и дата от името на Министерство на околната среда, храните и въпросите, свързани със селските райони (компетентен орган на Обединеното кралство)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Помощ №: XA 291/07

Държава-членка: Обединеното кралство

Регион: England

Наименование на схемата за помощ или име на дружеството получател на индивидуалната помощ: Foot and Mouth Disease Hill Farm Scheme

Правно основание: Section 8 (Miscellaneous Provisions) Agriculture Act 1963

Планирани годишни разходи за схемата или общ размер на индивидуалната помощ, отпусната на дружеството: Година: 23 октомври 2007 г.-31 март 2008 г.

Разходи: 10 000 000 GBP

Максимален интензитет на помощта: Схемата има за цел да осигури максимален интензитет на помощта от 100 %. Помощта се ограничава до загубите, причинени от болест, за която има официално обявена епидемия от публичните власти, по-специално загуби, дължащи се на задължения за поставяне под карантина

Дата на въвеждане:

Срок на схемата или на предоставената индивидуална помощ: Схемата осигурява еднократно плащане на земеделските стопани от планинските местности, отговарящи на изискванията за предоставяне на помощ. Размерът на плащанията се изчислява и плащанията се извършват до 31 март 2008 г.

Цел на помощта: Да подпомогне малките и средни земеделски стопани от планинските местности в Англия, занимаващи се с екстензивно отглеждане на овце и говеда като група, поставена в особено неблагоприятно положение от националните правила за движение и ограниченията на вноса, наложени в резултат на епидемия от шап. Тези земеделски стопани са силно зависими от движението на овцете по това време на годината във връзка с есенните продажби на добитък и износа, които осигуряват значителен дял от годишните им приходи и паричният им поток е засегнат чувствително

Тази цел е в съответствие с член 10, параграф 2, буква а), ii) от Регламент (ЕО) № 1857/2006, съгласно който помощ се предоставя за компенсиране на нереализираните приходи, свързани с изпълнение на карантинни задължения, предизвикани от болести, за които има официално обявена епидемия от публичните власти.

Признати разходи: Най-точните ни предварителни текущи оценки на икономическата цена на шапа по добитъка от 3 август насам са на стойност 103 милиона GBP и се очаква да продължават да нарастват. Общият бюджет по схемата е 10 милиона GBP и размерът на индивидуалните плащания за земеделските стопани, отговарящи на изискванията за получаване на помощ, се изчисляват пропорционално на размера на стопанството им.

Целите на схемата са в съответствие с член 10 от Регламент (ЕО) № 1857/2006, съгласно който брутният интензитет на помощта не може да превишава 100 % и помощта се предоставя за компенсиране на нереализираните приходи, свързани с изпълнение на карантинни задължения.

Обхванат сектор (обхванати сектори): Схемата се прилага за МСП от планинските местности в Англия, занимаващи се с отглеждане на добитък, получили плащане през 2007 г. по силата на схемата за райони в особено неблагоприятно положение (England's Less Favoured Areas scheme (the Hill Farm Allowance 2007))

Име и адрес на органа, предоставящ помощта:

Department for Environment, Food and Rural Affairs Nobel House 17 Smith Square London SW1P 3JR United Kingdom

Интернет адрес: http://www.defra.gov.uk/animalh/diseases/fmd/movements/hillfarmers.htm

Подпис и дата от името на Министерство на околната среда, храните и въпросите на селските райони (компетентен орган на Обединеното кралство)

Neil MARR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom